5. Հետկամածին։ Ծնվում է որպես կամածին ուշադրություն, ապա հետաքրքրության առաջացման շնորհիվ դառնում ոչ կամածին։ Օրինակ, երբ ձեր ծննդյան տարեդարձն է, և դուք շատ ցանկանլի հյուրեր ունեք։ Միևնույն ժամանակ վաղը դուք քննության եք, և ձեր սենյակում պարապում եք։ Սկզբում ձեր ուշադրությունն անընդհատ շեղվում է, մեկ ուշադրություն եք դարձնում մյուս սենյակից լսվող ուրախ ձայներին ու խոսակցությանը, մեկ այն թեմային, որը դուք ուսումնասիրում եք, բայց չեք կարողանում կենտրոնանալ և մտապահել նյութը։ Սակայն, կիրառելով կամային ճիգեր և դնելով հստակ նպատակ, թեմայում գտնում եք հետաքրքրություն և անկախ ձեզանից տարվում նրանով՝ մոռանալով հյուրերին։ Տվյալ դեպքում ուշադրությունը կամածինից դարձավ հետկամածին։